清明節|訂紙紮PS5航拍機祭祖 燒賣、「貓山王」想先人食好啲
明日(4日)便是清明節,市民或會按傳統習俗,帶祭品、元寶蠟燭、紙紮祭品等掃墓。上環紙紮舖寶泰行店主關先生表示,最暢銷的紙紮祭品是食品類,如蝦餃燒賣的點心、魚蝦蟹海鮮及榴槤等;亦有不少客人選擇多付手工費,特別訂造紙紮祭品「衣車」,PS5、Switch等遊戲機,潮流產品如無反相機、航拍機都有,「乜都可以整到」。
現時社會提倡綠色殯葬,關先生指「而家乜嘢都要講環保」,估計「呢行都會慢慢式微,不過而家都有得做吓,未式微得晒」。
食物類紙紮品最好賣 特別訂造:乜都可以整到
寶泰行老闆關先生接受訪問時表示,今年清明比起疫情期間是「多咗生意」,「比疫情多啲客啦,但又多唔晒,冇計過多幾成」。
關先生分享,今年現成賣的紙紮品「來來去去都係嗰啲,只不過可能個公仔換咗件衫咁」,這些年來一直都「最好賣」的紙紮祭品是食物類的「生活必需品」,譬如點心、海鮮、鮑參翅肚、榴槤等,因孝子都想讓先人可在黃泉之下「食好啲」,而跑車、遊艇等奢侈品「都有唔少人買」。
其他另類特色紙紮祭品如口罩等,他指,「喺疫情期間就多人買,而家好少人買」。他注意到今年「都多後生嘅嚟買」,這些年輕人多買特別、新穎的紙紮祭品,較年長的客人則買金銀冥鏹為主,「佢哋就少買啲其他特別紙紮嘢」。
訂造紙紮祭品要一千幾百 提早一兩星期預訂
有不少客人會特別訂造紙紮祭品給先人,關先生指「無論件嘢幾複雜都好,乜都可以整到」,紙紮師傅會在店舖按客人要求,親自製作「獨一無二」的紙紮祭品,今年有客人訂造製衣車,遊戲機如PS5、Switch等,望先人在極樂世界都可享受到生前喜愛的物品。不過,訂造的的紙紮祭品是「本地手工製作」,所以比一百幾十元的現成紙紮祭品貴得多,「訂造嘅都要一千幾百蚊」,亦需預早一至兩星期向師傅訂造。
殯儀用大型祭品 讓先人在球場看演唱會
寶泰行亦有殯儀用的紙紮祭品訂單,店內正製作一件集足球場、籃球場、演唱會和音樂會於一身的大型紙紮品,「訂呢啲多數係死者生前鍾意踢波,親人訂個球場畀佢,等佢喺陰間都可以娛樂下」。這些大型紙紮祭品會交去殯儀館,不適合帶上山掃墓,「山上化寶爐都未必夠大燒到」。
綠色殯葬是大勢所趨 料紙紮行業慢慢式微
提及現時提倡的綠色殯葬,他認為這是大勢所趨,「而家乜嘢都要講環保,有墳場都唔畀化寶啦」、「呢行遲下都會慢慢式微,不過而家都有得做吓,未式微得晒」,年輕客人亦非少數,「後生想喺眼見、見到吓(祭品),燒啲嘢畀先人」,以行動顯孝心。